abolition pour jean de la rue
philippes etc. a tous ceulx qui ces presentes lettres verront
salut receu avons la supplication de jean de la rue
eschevin de la hulpe contenant questant arrive
audit hulpe quelques huissiers de notre conseil de
brabant pretendans en vertu de certain appoinctement
dauthorisation obtenu par le mayeur dudit hulpe
subrepticement et obrepticement comme on entend vendre
les chevaulx de herman hubert censier de la
cense du cloistre de groenendal pour avoir
une amende de huict florins par ledit mayeur
de la hulpe pretendue pour la non preparation
des eschevins ledit herman hubert at requis
que les eschevins se voudroient assembler pour avoir
ses chevaulx et charette arrestez audit hulpe
soubz caution et comme lesdits eschevins estoient
informez que par la derniere visitation par eux
faicte des chemins et riviere dudit hulpe
ledit herman hubert navoit este trouve
en faulte comme il appert par certaine
certiffication du greffier dudit hulpe, ledit
suppliant avecq aultres epour assister aux
oppressez ont conceuz et renduz certaine ordonnance
par laquelle ilz ont ordonne que ledit herman hubert
pourroit reprendre ses chevaulx soubz caution suffisante
que certain anthoine bataille faisoit pour luy et en
oultre obligeant sa personne et biens de se representer
avecq ses chevaulx et charettes toute et quantesfois
que besoing seroit apparant par lordonnance en
estante sur laquelle ordonnance sont este esmeuz
quelques propos entre ledit suppliant et aultres
eschevins et lesdits huissiers entierement surprins
de boisson sans toutesfois avoir dict aucune chose pour
officier lesdits huissiers ou notre authorite ayant ce
neantmoings lesdits huissiers faict leur plainctes
en notre dit conseil tellement qua la requete du substitut
procureur general seroit este emene prinse de corps
a charge de bartholome vanden velde nicolas de
brassine et consors entre eulx comprennant
ledit suppliant et craignant aussi destre prins
prisonnier sest refuge au cloistre de groenendale or est il que ledit suppliant
se trouvant charge de femme et cincq petits
enfans et nayans aulcuns moyens au monde
sinon quelques petits meubles qui luy sont
demeurez apres que les fraiz et vacations
des huissiers sont este deduictz valissans
cent cincquante florins ou environ ne desire de
proceder contre ledit substitut procureur general
mais il a mespris contre notre authorite assistant
a faire ladite ordonnance contre une execution qui
se faisoit par ordonnance de notredit conseil et
quil se seroit monstre quelque peu eschauffe
pour la maintenir et defendre il espere que
nous considerons le tout estre faict par compassion
voyant ledit herman hubert opresse parledict
mayeur et par inadvertence et peu de consideration
en une personne rusticque comme est ledit suppliant
et nullement verse en ce quest de la
practicque usera de grace a lendroit dudit suppliant
sa femme et petits enfans cest pourquoy il
supplioit bien humblement pour noz lettres dabolition
requises en tel cas pour ce est il que nous
les choses dessusdites considerees et ouy sur ce
loffice fiscal de brabant audit suppliant
inclinans favorablement asaditte requete avons
au cas susdit quicte pardonne et aboly quittons
pardonnons et abolissons de grace especialle
par ces presentes tout ce qua cause dict
et quen depend il peult avoir mesprins offence
ou encouru envers nous et justice et
mettans aneant toutes procedures si aulcunes
peulvent avoir este encommenceez a
lencontre de sa personne et lavons quant
a ce remis et restitue, remectons et restituons
a ses bonne fame et renommee en notredit pays et duche
de brabant et en tous aultres noz pays et seigneuries tout
ainsy quil estoit avant ladvenue dudit cas en imposans
sur ce sylence anotre procureur general de brabant
et atous aultres noz justiciers et officiers quelzconques
a charge et condition que ledit suppliant sera tenu
de payer et refondre les mises et despens raisonnables
de justice a larbitrage et tauxation de noz amez et
feaulx les chancellier et gens de notredit conseil
en brabant que commettons a ce ensemble une amende
a notre prouffict de vingt et cincq florins une fois
si mandons et commandons a nosdits chancellier
et aultres de notredit conseil et a tous aultres noz
justiciers et officiers et a chascun deulx endroit
soy et si comme aluy appentiendra que de notre
presente grace quitance pardon et abolition
soubz les conditions selon et par la forme
et maniere que dict est ils facent souffrent
et laissent ledit suppliant plainement et
paisiblement jouir et user sans en celuy
faire mettre ou donner ne souffrir estre faict
mis ou donne en corps ou en biens aulcun
destourbier ou empeschement au contraire
mais si sondit corps ou aulcuns desdits biens
estoient ou sont pour ce prins arrestez
ou empeschez les mectent ou facent mettre
incontinent et sans dilay a pleine et entiere
delivrance car ainsy nous plaist il et en
tesmoings de ce avons faict mettre notre seel a ces
presentes donne en notre ville de bruxelles le vingt sixiesme doctobre seize cens et trente de noz regne le dixiesme signe mastelyn
fin de ce registre